Aaron Ramsey

Aaron James Ramsey (s. 26. joulukuuta 1990 Caerphilly, Wales) on walesiläinen jalkapalloilija, joka edustaa Meksikon Primera Divisiónissa pelaavaa Pumasia. Hän on pelannut yli kymmenen kautta Englannin Valioliigassa, kaksi kautta Italian Serie A:ssa ja yhden kauden Ranskan Ligue 1:ssä. Pelipaikaltaan Ramsey on keskikenttäpelaaja. Hänestä tuli kaikkien aikojen nuorin Walesin A-maajoukkueen kapteeni, kun hänet nimitettiin kapteeniksi maaliskuussa 2011.Player profile  Arsenal FC. Viitattu 17.7.2008.

 Ura 
Cardiff Cityn kasvatti Ramsey debytoi Englannin mestaruussarjassa pelanneessa seuran edustusjoukkueessa kauden 2006–2007 viimeisessä kotiottelussa Hull Cityä vastaan 28. huhtikuuta 2007 tultuaan vaihdosta kentälle Paul Parryn tilalle. Samalla Ramsey ohitti legendaarisen John Toshackin ennätyksen, kun hänestä tuli joukkueen historian nuorin pelaaja 16 vuoden ja 123 päivän ikäisenä.Cardiff City vs Hull City  Cardiff City FC. Viitattu 8.6.2008.

Kaudella 2007–2008 Ramsey pelasi 15 liigaottelussa ja onnistui 26. huhtikuuta 2008 ottelussa Burnleyä vastaan maalinteossakin.Burnley vs Cardiff City  Cardiff City FC. Viitattu 8.6.2008. Hän pääsi vaihdosta kentälle Wembleyllä vuoden 2008 FA Cupin loppuottelussa Portsmouthia vastaan.Factfile on our new signing Aaron Ramsey  Arsenal FC. Viitattu 17.7.2008. Ramsey oli jatkuvasti esillä siirtospekulaatioissa, ja kauden päätyttyä Manchester United, Arsenal ja Everton kävivät virallisia neuvotteluja pelaajan kanssa.Third club joins Ramsey race Manchester United FC. Viitattu 4.6.2008. 13. kesäkuuta 2008 varmistui Ramseyn siirtyminen Arsenaliin.Ramsey completes move from Cardiff City  Arsenal FC. Viitattu 17.7.2008.

Ramsey pelasi ensimmäisellä Arsenal-kaudellaan yhdeksässä valioliigaottelussa, joista kerran avauskokoonpanossa. Mestarien liigassa hän pelasi neljä kertaa avauskokoonpanossa ja kaikkiaan kuudessa ottelussa. Seuraavalla kaudella hän pelasi 18 valioliigaottelussa ja teki kolme maalia. 27. helmikuuta 2010 ottelussa Stokea vastaan Ramseyn sääriluu meni poikki Stoken Ryan Shawcrossin taklattua häntä. Ramsey kannettiin kentältä paareilla happinaamari kasvoillaan.MirrorFootball.co.uk 

Kaudella 2010–2011 Ramsey pelasi lainalla Nottinghamissa kolme ja Cardiffissa kuusi ottelua. Hän teki paluun Arsenal-paitaan FA-Cupin puolivälieräottelussa Manchester Unitedia vastaan 12. maaliskuuta 2011. Tämän jälkeen hän pelasi keväällä 2011 vielä seitsemässä valioliigaottelussa. Seuraavilla kahdella kaudella hän pelasi 34 ja 36 valioliigaottelua. Vuoden 2014 alussa hän oli kolme kuukautta sivussa reisivamman vuoksi, mutta teki toukokuussa 3–2-voittomaalin FA Cupin loppuottelun jatkoajalla Hullia vastaan.

Ramsey pelasi Arsenalin avauskokoonpanossa sen kukistaessa Aston Villan FA Cupin loppuottelussa 2015. Hän teki voittomaalin Arsenalin voittaessa Chelsean FA Cupin finaalissa 2017. Hän voitti myös FA Community Shieldin 2014 ja 2015. Hän oli loukkaantumisen takia sivussa tappiollisesta Eurooppa-liigan loppuottelusta 2019. 

Ramsey pelasi kausien 2008–2019 aikana Arsenalissa kaikkiaan 262 valioliigaottelua, joissa hän teki 40 maalia ja antoi 51 maalisyöttöä. Mestarien liigassa hän pelasi karsintakierrokset mukaan lukien 50 ottelua, joissa teki 11 maalia ja antoi kuusi maalisyöttöä..

Kesällä 2019 Ramsey siirtyi Italian Serie A:ssa pelaavaan Juventukseen, jossa hän runsaan kahden kauden aikana pelasi 49 Serie A -ottelua ja teki niissä viisi maalia. Ensimmäisellä kaudellaan hän voitti Italian liigamestaruuden ja toisella Italian cupin joskin pelasi vain puolivälieräottelun. Mestarien liigassa hän pelasi 15 ottelua ja teki yhden maalin. Tammi-toukokuussa 2022 Ramsey oli lainalla skotlantilaisseura Rangersissa, jossa hän pelasi seitsemän liigaottelua ja teki niissä kaksi maalia.

Ramsey edusti kaudella 2022–2023 Ranskan Ligue 1:ssä pelaavaa Nicea ja teki 27 liigaottelussaan yhden maalin. Kaudeksi 2023–2024 hän siirtyi Englannin toisella sarjatasolla pelaavaan Cardiff Cityyn. Paluukaudellaan Cardiff Cityssä hän pelasi 13 Mestaruussarjan ottelua ja teki niissä kolme maalia. Cardiff Cityn Mestaruussarjasta putoamiseen päättyneellä kaudella 2024–2025 hän kärsi jatkuvista takareisivammoista ja pelasi lopulta vain kahdeksan sarjaottelua sekä kaksi FA Cupin ottelua. Huhtikuussa 2025 Ramsey nimitettiin Cardiffin päävalmentajaksi loppukauden mittaisella sopimuksella, kun kautta oli jäljellä enää kolme ottelua. Ramseyn alaisuudessa pelaamistaan kolmesta ottelusta Cardiff hävisi yhden ja pelasi kaksi tasapeliä. Kesäkuussa 2025 Cardiff vahvisti, ettei Ramsey jatka seurassa enää seuraavalla kaudella.

Heinäkuussa 2025 Ramsey allekirjoitti yksivuotisen sopimuksen meksikolaisseura Pumasin kanssa.

 Maajoukkue 
Ramsey edusti Walesia alle 17- ja alle 21-vuotiaiden maajoukkueissa. A-maajoukkuedebyyttinsä hän teki Tanskaa vastaan marraskuussa 2008. Ensimmäisen maaottelumaalinsa hän teki MM-karsintaottelussa Liechtensteiniä vastaan lokakuussa 2009. Hän pelasi avauskokoonpanossa Walesin viisi ensimmäistä ottelua EM-kilpailuissa 2016. Hän teki maalin alkulohkon ottelussa Venäjää vastaan sekä syötti kaksi maalia 3–1-voittoon päättyneessä puolivälierässä Belgiaa vastaan. Tappiollisesta välieräottelusta hän oli pelikiellon vuoksi sivussa. Kesällä 2021 pelattavissa EM-kilpailuissa hän kuului avauskokoonpanoon joukkueen kaikissa neljässä ottelussa ja teki maalin alkulohko-ottelussa Turkkia vastaan. MM-kilpailuissa 2022 hän pelasi avauskokoonpanossa Walesin kaikissa kolmessa ottelussa.

Ramsey on elokuun loppuun 2025 mennessä pelannut Walesin maajoukkueessa kaikkiaan 86 A-maaottelua ja tehnyt 21 maalia.

Ramsey kuului Yhdistyneen kuningaskunnan joukkueeseen Lontoon olympialaisissa 2012. Hän pelasi puolivälierissä karsiutuneen joukkueen kaikissa neljässä ottelussa ja teki yhden maalin.

 Lähteet 

 Aiheesta muualla 

 Ramsey Soccerbase-sivustolla  

Luokka:Walesilaiset jalkapalloilijat
Luokka:Vuonna 1990 syntyneet
Luokka:Elävät henkilöt